El prof. Fabián Salvioli, Doctor “Honoris Causa” per la Universitat de València

## El prof. Fabián Salvioli, Doctor “Honoris Causa” per la Universitat de València

El Paranimf de la Universitat ha acollit el Solemne Acte d’Investidura com a Doctor “Honoris Causa” de l’advocat i professor expert en relacions internacionals i drets humans, el prof. Fabián Salvioli.

Aquest dimecres 4 de juny, el Paranimf de la Universitat de València ubicat a l’edifici històric de la Universitat , ha acollit la celebració del Solemne Acte d’Investidura com a Doctor “Honoris Causa” del professor i expert en relacions internacionals i drets humans, Fabián Salvioli.

Salvioli va contar com a padrins amb el prof. emèrit Javier De Lucas i el prof. Luis Jimena Quesada, i amb una comitiva formada per Maria José Añón Roig, Consuelo Ramón Chornet, Ángeles Solanes Corella i Fernando Flores Jiménez. Tot en un acte presidit per la rectora de la Universitat de València, M. Vicenta Mestre, qui va estar acompanyada per la secretària general, M. Elena Olmos; el vicerector d’Investigació, Carlos Hermenegildo, la directora de l’Escola de Doctorat, Amparo Tórtola,  i la Ministra de Ciència, Innovació i Universitats, Diana Morant.  

Aquesta distinció ha estat impulsada per l’Institut de Drets Humans de la Universitat de València (IDHUV). El seu fundador i primer president, Javier de Lucas, catedràtic emèrit de de Filosofia del Dret i Filosofia Política a la Universitat de València, va ser l’encarregat de pronunciar la *laudatio*.

En la seua intervenció, el professor De Lucas, va voler recordar que aquest acte de celebració és doblement especial: per un lloc per la distinció que se li lliura al prof. Salvioli i perquè coincideix amb la celebració del 20 aniversari de l’IDHUV.

A continuació va realitzar un recorregut per totes les fites destacades del prof. Salvioli, destacant la gran vinculació que ha tingut a la Universitat de València, on ha impartit classes de grau, màster i doctorat; així com també la seua participació en tesis doctorals i treballs d’investigació en diferents departaments de la Universitat.

De Lucas va destacar que Salvioli “compta amb més de dues-centes publicacions, en les que ha tractat d’articular estratègies i respostes pedagògiques per a la difusió dels drets humans en tots els àmbits”.

Per finalitzar va recordar la tasca realitzada en defensa dels drets humans, com la participació en onze tribunals arbitrals *ad hoc* per a determinar reparacions pecuniàries en el marc de solucions amistoses acordades davant la Comissió Interamericana de Drets Humans; la seua presidència durant 7 anys del Comité de Drets Humans de ONU; i la seua tasca entre 2018 i 2024 com a Relator Especial en l’ONU sobre la promoció e la veritat, la justícia, les reparacions i les garanties de no repetició.

Pot llegir la *laudatio* íntegrament ací.

A continuació, el professor Salvioli, ha pronunciat la lliçó magistral que ha dut per nom “Tasca per a la llar: raó i consciència al rescat de la humanitat. El rol clau – altra vegada- dels drets humans”.

En la seua dissertació, Salvioli va abordar l’evolució que han tinguts els drets humans. En un primer moment abordats com la resposta al brutalisme i la barbàrie però que més avant han evolucionat com a mecanisme de defensa internacional per a defendre a les persones davant els estats.

Un sistema que, com afirma Salvioli, “actualment s’encontra en perill a causa del desencant social amb la política tradicional i que s’ha constatat amb l’ascens al poder de forces polítiques anti drets humans, la persecució dels qui alcen la veu contra les atrocitats”.

Una nova corrent que ha presentat un nou enemic (els drets humans) com a responsable de tots els mals de la societat i al qual planteja una nova “solució final”, per tal d’esborrar-la i instaurar un feudalisme contemporani.

Davant aquest nou paradigma, Salvioli planteja que són els propis Dret Humans el que han de rescatar la humanitat. Cal treballar més que mai en la promoció d’aquests, i en aquesta tasca les universitats juguen un paper fonamental.

Pot llegir la *lectio* completa ací.

La rectora de la Universitat de València ha sigut l’encarregada de tancar l’acte amb una intervenció en la que ha recordat que aquest any la Universitat celebra el 40 aniversari de l’aprovació dels seus estatuts. Un text que plasma la visió de la Universitat, que situa la institució al servel del desenvolupamennt intel·l3dtual i materlal dels pobles, de la paul, de la igualtat entre homes i dones, i de la defensa ecològica del medi ambient.

També ha recordat la celebració del 20 aniversari de l’IDH, un centre referent en la promoció, investigació i formació en aquest ámbit. Així mateix, ha felicitat a tot el seu equip que al llarg d’aquests anys ha aconseguir situar-lo com un centre de referència mundial.

Ha finalitzat la seua intervenció unint-se al crit a l’actuació des de la raó i la consciència front a l’exclusió i l’odi, a la defensa activa de la Humanitat com a tasca compartida, tal i com ha animat en la seua lectio, el prof. Salvioli.

Pot llegir el discurs complet ací.

Galeria d'imatges 

### El prof. Fabián Salvioli, Doctor “Honoris Causa” per la Universitat de València

Arxivat en:
Doctors Honoris Causa

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar